Z A P I S N I K
32. sjednice Vijeća Mjesnog odbora „Kralj Zvonimir“, održane u srijedu, 19. lipnja 2024. s početkom u 08:45 sati u prostorijama Mjesnog odbora „Kralj Zvonimir“, Ulica kralja Zvonimira 48

Nazočni članovi Vijeća: Sven Gale, Vesna Henigman, Tomislav Jurkić, Jakša Baždar i Neven Saks 

Predsjednica Vijeća Mjesnog odbora „Kralj Zvonimir“ otvara sjednicu i pozdravlja sve prisutne. Utvrđuje da je na sjednici nazočno 5 od ukupno 7 članova Vijeća Mjesnog odbora „Kralj Zvonimir“ te konstatira da su ispunjeni svi uvjeti za raspravljanje i odlučivanje.

Prije početka Sjednice predsjednica informira članove o informacijama koje je dobila na 34. Koordinaciji predsjednika Vijeća Gradske četvrti Donji grad i predsjednika Vijeća Mjesnih odbora održanoj 18. lipnja 2024.
Također moli vijećnike da joj sva pitanja za Vijeće Gradske četvrti Donji grad šalju na njenu elektroničku adresu da ih u što kraćem roku može proslijediti nadležnim stručnim službama te zatražiti pisane odgovore.

Predsjednica Vijeća daje na glasanje Zapisnik s 31. sjednice. Zapisnik je jednoglasno prihvaćen. Tomislav Jurkić morao je napustiti 31. sjednicu nakon prve točke dnevnog reda stoga se izuzeo od glasanja za Zapisnik.

Vijeće jednoglasno donosi sljedeći 

DNEVNI RED:
[bookmark: _Hlk115087749]       
1. Prijedlog prioriteta za Plan komunalnih aktivnosti Gradske četvrti Donji grad za 2025. - donošenje 
1. [bookmark: _Hlk103322994][bookmark: _Hlk103258837]Prijedlog Odluke o izmjenama i dopunama Odluke o donošenju Urbanističkog plana uređenja Slobodne carinske zone Jankomir, mišljenje, daje se
1. Prijedlog izmjena Programa građenja komunalne infrastrukture na području Grada Zagreba u 2024, mišljenje daje se
1. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024., mišljenje, daje se
1. Pitanja, prijedlozi i obavijesti


Ad. 1. Prijedlog prioriteta za Plan komunalnih aktivnosti Gradske četvrti Donji grad za 2025. – donošenje

Predsjednica Vijeća otvara raspravu.
U raspravi sudjeluju svi članovi Vijeća.

Predsjednica podsjeća članove da je ovo druga sjednica na temu Plana komunalnih aktivnosti na kojoj se trebaju predlagati prioriteti za Plan komunalnih aktivnosti Gradske četvrti Donji grad za 2025. g.

Članovi Vijeća Mjesnog odbora za ovu sjednicu nisu stigli pripremiti nove prijedloge stoga 
predsjednica moli članove da joj putem elektroničke pošte što prije dostave svoje prioriteta.


Ad. 2. Prijedlog Odluke o izmjenama i dopunama Odluke o donošenju Urbanističkog plana uređenja Slobodne carinske zone Jankomir, mišljenje, daje se

Predsjednica Vijeća otvara raspravu.
U raspravi sudjeluju svi članovi Vijeća.
Nakon rasprave predsjednica Vijeća predlaže ostalim članovima Vijeća da se Vijeće suzdrži od davanja mišljenja te Vijeće jednoglasno donosi 


ZAKLJUČAK
o Prijedlogu Odluke o izmjenama i dopunama Odluke o donošenju Urbanističkog plana uređenja Slobodne carinske zone Jankomir

1. Vijeće Mjesnog odbora „Kralj Zvonimir“ suzdržava se od davanja mišljenja o Prijedlogu Odluke o izmjenama i dopunama Odluke o donošenju Urbanističkog plana uređenja Slobodne carinske zone Jankomir jer nije upoznato s problematikom.

1. Ovaj Zaključak se dostavlja Vijeću Gradske četvrti Donji grad.


Ad. 3. Prijedlog izmjena Programa građenja komunalne infrastrukture na području Grada Zagreba u 2024, mišljenje daje se

Predsjednica Vijeća otvara raspravu i daje kratko obrazloženje.
Programom građenja komunalne infrastrukture na području Grada Zagreba bila su planirana sredstva  u ukupnom iznosu od 56.745.000,00 eura. Ovim se Izmjena sredstva povećavaju na iznos od 61.245.000,00 eura.
Na stavci  površine javne namjene planirani iznos od 7.020.000,00 eura  povećava se na iznos od 7.820.000,00 eura. 
Za groblja i krematorij povećana su sredstva za izradu tehničke dokumentacije za proširenje groblja.
Sredstva na građenju javne rasvjete se ne mijenjaju već se usklađuju iznosi pojedinih stavaka s  ugovorenim iznosima nakon provedenih postupaka javne nabave i očekivanim realizacijama do kraja ovog planskog razdoblja.
Na stavci nerazvrstane ceste ukupno planirana sredstava za nerazvrstane ceste se ne mijenjaju i dalje ostaju u iznosu 41.989.000,00 eura. 
Izmjene Programa predlažu se po hitnom postupku budući da je iste potrebno uputiti na sjednicu Gradske skupštine Grada Zagreba istovremeno s proračunom Grada Zagreba. O predloženim izmjenama Programa zatražena su mišljenja vijeća gradskih četvrti, te se zbog propisanih rokova za dostavu mišljenja izmjene Programa nisu mogle uputiti  u redovan postupak donošenja. 
 

U raspravi sudjeluju svi članovi Vijeća.
Vijeće nakon rasprave jednoglasno donosi 



                                                           Z A K L J U Č A K
      o Prijedlogu izmjena Programa građenja komunalne infrastrukturę na području 
                                                      Grada Zagreba u 2024.


1. Vijeće Mjesnog odbora „Kralj Zvonimir“ daje pozitivno mišljenje o Prijedlogu izmjena Programa građenja komunalne infrastrukture na području Grada Zagreba u 2024. 

2. Ovaj se Zaključak dostavlja Vijeću Gradske četvrti Donji grad.


Ad. 4. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024., mišljenje, daje se

Predsjednica Vijeća otvara raspravu.
U raspravi sudjeluju svi članovi Vijeća.

Vijeće nakon rasprave s tri glasa za, jednim protiv (Tomislav Jurkić) i jednim suzdržanim (Neven Saks) donosi

                                                           Z A K L J U Č A K
      o prijedlogu izmjena Programa održavanja javnih prometnih površina, građevina i 
      uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.


1. Vijeće Mjesnog odbora „Kralj Zvonimir“ daje pozitivno mišljenje o prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. 

2. Ovaj se Zaključak dostavlja Vijeću Gradske četvrti Donji grad.

Ad. 5. Pitanja, prijedlozi i obavijesti Vijeća Mjesnog odbora „Kralj Zvonimir“

Tomislav Jurkić ponavlja pitanje da li su se u Mjesnom odboru „Mimara“ završili radovi zbog kojih se Mjesni odbor  „Kralj Zvonimir“ odrekao sredstava iz asfalterskog programa za 2021. godinu te traži odgovor.

Također podsjeća da smo Osnovnoj školi Silvije Strahimir Kranjčević dali novac za obnovu tribina na školskom igralištu. Tribine nisu obnovljene a Vijeće nema informaciju što je sa sredstvima i da li će se namjenski utrošiti.

Predsjednica predlaže da se u buduće prati tijek novca koji se daje od strane Mjesnog odbora „Kralj Zvonimir“ do završetka aktivnosti koje se financiraju.
Neven Saks predlaže da se Mjesnom odboru „Mimara“ i Osnovnoj školi Silvije Strahimir Krančević pošalje upit u kojoj fazi je realizacija aktivnosti koje smo financirali i sufinancirali te da li su sredstva namjenski potrošena?
[bookmark: _heading=h.gjdgxs]Sjednica je završila u 09:30
Zapisnik vodila:
Vesna Henigman

KLASA: 024-08/24-003/1298
URBROJ: 251-13-11-1/004-24-2
Zagreb, 19. lipnja 2024.


          	Predsjednica
       		Vijeća Mjesnog odbora

Izvješće od glasanju na 32. sjednici, 19.06.2024.

